CELEX: C2006/326/137
Language: et
Date: 2006-12-30 00:00:00
Title: Kohtuasi T-310/06: 17. novembril 2006 esitatud hagi — Ungari Vabariik versus komisjon

30.12.2006   
            
            
               ET
            
            
               Euroopa Liidu Teataja
            
            
               C 326/64
            
         17. novembril 2006 esitatud hagi — Ungari Vabariik versus komisjon
   (Kohtuasi T-310/06)
   (2006/C 326/137)
   Kohtumenetluse keel: ungari
   Pooled
   
      Hageja: Ungari Vabariik (esindaja: J. Fazekas)
   
      Kostja: Euroopa Ühenduste Komisjon
   Hageja nõuded
   
               —
            
            
               suunata kohtuasi Esimese Astme Kohtu kodukorra artikli 14 lõike 1 ja artikli 51 lõike 1 alusel Esimese Astme Kohtu suurkojale;
            
         
               —
            
            
               tühistada komisjoni 18. oktoobri 2006. aasta määruse (EÜ) nr 1572/2006, millega muudetakse määrust (EÜ) nr 824/2000, millega kehtestatakse teravilja ülevõtmise kord sekkumisametite poolt ja sätestatakse teravilja kvaliteedi määramise analüüsimeetodid (edaspidi “määrus”), järgmised sätted:
               
                           —
                        
                        
                           artikli 1 lõige 1 selles osas, mis puudutab maisi,
                        
                     
                           —
                        
                        
                           artikli 1 lõikes 3 muudetud määruse artikli 9 punkt b selles osas, mis puudutab maisi, ja
                        
                     
                           —
                        
                        
                           maisi puudutava minimaalse mahukaalu osas määruse lisa lõikes 1 esitatud tabeli punktis E esinev väärtus ning
                        
                     
                           —
                        
                        
                           lisa lõikes 2 esitatud III tabel selles osas, mis puudutab maisi;
                        
                     
         
               —
            
            
               mõista kohtukulud välja Euroopa Ühenduste Komisjonilt.
            
         Väited ja peamised argumendid
   Hageja palub tühistada komisjoni osaliselt määruse (EÜ) nr 1572/2006 (1) artikkel 1 ja selle lisad õigusvastasuse tõttu.
   Hageja esitab oma hagi toetuseks järgmised väited:
   
               —
            
            
               komisjon on rikkunud tootjate õiguspäraseid ootusi, kehtestades poole aasta pealt minimaalse mahukaalu maisi jaoks; komisjon on samuti rikkunud õiguskindluse ja proportsionaalsuse põhimõtet, jättes väljakuulutamise ja rakendamise alustamise vahele väga lühikese ettevalmistusaja ning arvestamata järk-järgulise rakendamise põhimõtet;
            
         
               —
            
            
               komisjonil puudus pädevus minimaalse mahukaalu kehtestamiseks maisi osas;
            
         
               —
            
            
               kui komisjonil oli siiski pädevus nimetatud minimaalset mahukaalu kehtestada, leiab hageja, et kostja on seda pädevust kuritarvitanud, muutes sekkumise ettekäändel oluliselt maisi puudutavat sekkumiskava;
            
         
               —
            
            
               kui komisjonil oli siiski pädevus nimetatud minimaalset mahukaalu kehtestada, siis on komisjon teinud minimaalse mahukaalu kehtestamisel ilmse hindamisvea, kui ta ei arvestanud keskmise kvaliteediga kohandatava kriteeriumitaseme kehtestamisel sellega, et ühenduse mais on mõeldud eelkõige loomasöödaks;
            
         
               —
            
            
               komisjon on rikkunud EÜ artikli 253 tähenduses oma õigusaktide kohase põhjendamise kohustust;
            
         
               —
            
            
               komisjon on rikkunud teraviljaturu korralduskomitee menetluseeskirju, rikkudes neis ettenähtud tähtaega.
            
         
      (1)  Komisjoni 18. oktoobri 2006. aasta määrus (EÜ) nr 1572/2006, millega muudetakse määrust (EÜ) nr 824/2000, millega kehtestatakse teravilja ülevõtmise kord sekkumisametite poolt ja sätestatakse teravilja kvaliteedi määramise analüüsimeetodid (ELT L 290, lk 29).